เรื่องร้องเรียน: ร้านรับซื้อของเก่าจอดรถของเก่าล้ำออกมาบนถนนทำให้การจราจรติดขัด ตลอดทั้งวัน แถมยังเอาโฟล์กลิฟออกมาวิ่งบนถนน ชนรถที่สัญจรไปมา เนื่องจาก เขาขนของสูงเกินรถจนมองไม่เห็นทาง แถมเอาของเก่ามากองบนพื้น ไม่เหลือทางเดินเท้าเลย
การดำเนินการของเจ้าหน้าที่: ฝ่ายสิ่งแวดล้อมและสุขาภิบาลได้ดำเนินการตรวจสอบข้อเท็จจริงกรณี รถของร้านค้าของเก่าจอดล้ำออกมายังบนถนนทำให้การจราจรติดขัดและวางสิ่งของบนทางสาธารณะ ณ ร้านค้าของเก่าเลขที่ 51 ซ.แสนสบาย ถ.พระราม4 แขวงคลองตัน เขตคลองเตย กทม. ขณะตรวจสอบ มีรถยนต์จากภายนอกเข้ามาจอดภายในร้านเพื่อนำวัสดุมาขาย จำนวน 1 คัน ซึ่งทางสถานประกอบการแจ่งว่า ถ้ามีรถนำของเข้ามาขายจำนวนมากจะมีพนักงานของร้านออกมาอำนวยความสะดวกการจราจรบริเวณหน้าร้าน และของที่ลูกค้านำมาขายแล้ววางบริเวณหน้าร้านก็จะดำเนินการเก็บเข้าภายในร้านทังทีหลังจากการซื้อขายเสร็จสิ้น ทั้งนี้เจ้าหน้าที่จึงได้แจ้งให้ผู้ถูกร้องทราบถึงข้อร้องเรียน พร้อมทั้งกำชับสถานประกอบการ จัดเจ้าหน้าที่หรือพนักงานภายในร้านคอยอำนวยความสะดวกการจราจรบริเวณหน้าร้านตลอดเวลาเพื่อป้องกันการจราติดขัดและห้ามมิให้วางสิ่งของหรือวัสดุอื่นใดบริเวณทางสาธารณะโดยเด็ดขาด
ความเห็นของผู้แจ้ง: ตอนเช้าก็แบบนี้แหละค่ะ ยังไม่ค่อยมีคน ถ้ากลางวันนี่คนละเรื่องเลย ยังไงรบกวนเข้าไปตรวจสอบบ่อยๆนะคะ ขอบคุณที่เข้าไปตรวจสอบให้นะคะ
พื้นที่: แขวงพระโขนง เขตคลองเตย กรุงเทพมหานคร